România are absorbție zero de bani europeni din bugetul multianual al UE. Economist: „Ne vom lua adio de la fonduri”
Rata de absorbție a fondurilor europene la jumătatea perioadei bugetare 2021-2027 e zero, arată Consiliul Fiscal. România nu a reușit să atragă bani din fondurile de coeziune și structurale în valoare de peste 31 de miliarde de euro care i-au fost alocate. Printre motive se numără birocrația excesivă și incapacitatea administrației locale de a gestiona proiectele asumate, arată specialiștii consultați de Digi Economic. Pe termen lung, impactul va fi semnificativ: vom avea deficite mai mari de acoperit, pe de o parte, și „ne vom lua adio” de la banii în infrastructură, de coeziune, necesare pentru a construi școli, grădinițe, spitale.